Гөлнур Ҡасим ҡыҙы. Гүзәл ҡыҙыбыҙ бәләкәйҙән музыка яратты, пианиноға, хорға йөрөнө, йырланы. Әле лә йырлай. Ҡыҙ бала булғанғамы, нисектер әсә теленә, мәҙәниәтебеҙгә һаҡсыл, оло ихтирам менән ҡарай. “Ағиҙел” журналын яратып уҡый. Азамат иһә техника йәнле. Бала сағында күршебеҙ, атаҡлы Вәкил ағай Шөғәйепов үҙенә инселәп әллә нисә ҡурай яһап бүләк итте. Шунан, ҡыҙыҡһынып китеп, түңәрәккә яҙылып, ҡурай уйнап йөрөнө. Дүрт ейәнебеҙ, бер бөртөк ейәнсәребеҙ бар. Ғиниәтулла Сафиулла улы. Гүзәл менән Азамат икеһе лә 20-се мәктәптә уҡыны. Азамат – БДУ-ның физика, Гүзәл ҡыҙыбыҙ юридик һәм иҡтисад факультеттарын ҡыҙыл дипломға тамамланы. Икеһе лә хәҙер бер урында, Дәүләт Йыйылышы – Ҡоролтайҙа эшләй. Гүзәл бүлек мөдире, юрист, урындағы бөтә закондар уның ҡулы аша үтә инде. Азамат техника яғынан, компьютер, ай-ти, элемтә өсөн яуаплы. Ҡыҙыбыҙ сит телдәрҙе яҡшы белә, студент сағында Америкала стажировка ла үтте. Шунан уны күреп алып, бишенсе курста уҡығанында уҡ, Хөкүмәткә эшкә саҡырҙылар. Ә Азамат башта телевидениела эшләне.